Ilmoitus Valko-Venäjältä peräisin olevien polyesterikatkokuitujen tuonnissa sovellettavien polkumyyntitoimenpiteiden voimassaolon päättymistä koskevan tarkastelun vireillepanosta



Virallinen lehti nro C 211 , 28/07/2001 s. 0051 - 0052



Ilmoitus Valko-Venäjältä peräisin olevien polyesterikatkokuitujen tuonnissa sovellettavien polkumyyntitoimenpiteiden voimassaolon päättymistä koskevan tarkastelun vireillepanosta (2001/C 211/08) Valko-Venäjältä, jäljempänä "asianomainen maa", peräisin olevien polyesterikatkokuitujen tuonnissa sovellettavien polkumyyntitoimenpiteiden voimassaolon lähestyvää päättymistä koskevan ilmoituksen(1) julkaisemisen jälkeen komissio vastaanotti neuvoston asetuksen (EY) N:o 384/96(2), jäljempänä "perusasetus", sellaisena kuin se on viimeksi muutettuna asetuksella (EY) N:o 2238/2000(3), 11 artiklan 2 kohdan mukaisen pyynnön tarkastella näitä toimenpiteitä uudelleen. 1. Tarkastelua koskeva pyyntö Pyynnön esitti 30. huhtikuuta 2001 International Committee of Rayon and Synthetic Fibres, jäljempänä pyynnön esittäjä, edustaen tuottajia, joiden tuotanto muodostaa pääosan eli tässä tapauksessa yli 50 prosenttia yhteisön koko polyesterikatkokuitujen tuotannosta. 2. Tuote Tarkastelun kohteena oleva tuote on Valko-Venäjältä peräisin olevat polyesterikatkokuidut, jäljempänä "tarkasteltavana oleva tuote", jotka tällä hetkellä luokitellaan CN-koodiin 5503 20 00. Tämä CN-koodi annetaan ainoastaan ohjeellisena. 3. Voimassa olevat toimenpiteet Tällä hetkellä voimassa olevat toimenpiteet ovat neuvoston asetuksella (EY) N:o 1490/96(4), sellaisena kuin se on muutettuna asetuksella (EY) N:o 2513/97(5), käyttöön otetut lopulliset polkumyyntitullit, joiden soveltamisalaa on laajennettu alkuperäisen toimenpiteen kiertämiseen käytettyyn polyesterikuitufilamenttitouvin tuontiin. 4. Tarkastelun perusteet Pyyntö perustuu siihen, että toimenpiteiden voimassaolon päättyminen johtaisi todennäköisesti polkumyynnin ja yhteisön tuotannonalalle aiheutuneen vahingon toistumiseen. Polkumyynnin toistumisen osalta on toimitettu näyttöä siitä, että tuotetta on viety polkumyynnillä muihin kolmansiin maihin, kuten Liettuaan, Ukrainaan, Unkariin ja Yhdysvaltoihin. Lisäksi se tosiseikka, että toimenpiteitä kierrettiin (ks. jäljempänä), osoittaa rakenteellista alttiutta polkumyynnin harjoittamiseen. Alttiutta lisää niin ikään se, että muissa kolmansissa maissa (Puolassa ja Turkissa) tarkasteltavana olevan tuotteen Valko-Venäjältä peräisin olevaan tuontiin sovelletaan polkumyyntitoimenpiteitä. Pyynnön esittäjä on toimittanut näyttöä siitä, että jos toimenpiteiden annetaan raueta, tarkasteltavana olevan tuotteen tuonnin määrä todennäköisesti kasvaisi. Valko-Venäjällä on huomattavasti käyttämätöntä tuotantokapasiteettia, joka todennäköisesti ohjataan yhteisöön johtuen siitä, että yhteisön ulkopuolisilla perinteisillä markkinoilla (eli Puolassa ja Turkissa) sovelletaan polkumyyntitoimenpiteitä, muiden alueellisten (erityisesti Etelä- ja Pohjois-Amerikan sekä Aasian ja Tyynenmeren alueen) markkinoiden vastaanottokyky on heikko ja Valko-Venäjältä yhteisöön suuntautuville tuotteille on olemassa vakiintuneet jakelukanavat. Myös toimenpiteiden aiempi kiertäminen (ks. jäljempänä) antaa viitteitä yhteisöön vietävistä määristä. Vahinkonäkökohtien suhteen pyynnön esittäjä väittää, että yhteisön tuotannonalan tilanne on edelleen heikko ja että jos tuonti asianomaisesta maasta polkumyyntihinnoin alkaa uudelleen merkittävissä määrin, tämä johtaisi todennäköisesti yhteisön tuotannonalalle aiheutuneen vahingon toistumiseen, jos toimenpiteiden annetaan raueta. Lisäksi pyynnön esittäjä huomauttaa, että tarkasteltavana olevan tuotteen viejät/tuottajat Valko-Venäjällä yrittivät toimenpiteiden voimassaoloaikana heikentää niiden tehoa kiertämiskäytännöillä, joiden torjumiseksi annettiin neuvoston asetus (EY) N:o 2513/1997, jolla toimenpiteet laajennettiin koskemaan Valko-Venäjältä tulevaa polyesterikuitufilamenttitouvin tuontia. 5. Menettely Kuultuaan neuvoa-antavaa komiteaa komissio on päättänyt, että on olemassa riittävä näyttö toimenpiteiden voimassaolon päättymistä koskevan tarkastelun vireille panemiseksi, mistä syystä se panee vireille tutkimuksen perusasetuksen 11 artiklan 2 kohdan nojalla. 5.1 Menettely polkumyynnin ja vahingon todennäköisyyden määrittämiseksi Tutkimuksessa määritetään, johtaako toimenpiteiden voimassaolon päättyminen todennäköisesti polkumyynnin ja vahingon jatkumiseen tai toistumiseen. a) Kyselylomakkeet Saadakseen tutkimuksensa kannalta välttämättöminä pitämänsä tiedot komissio lähettää kyselylomakkeen yhteisön tuotannonalalle ja yhteisön tuottajia edustaville järjestöille, Valko-Venäjällä toimiville viejille/tuottajille, viejien/tuottajien järjestöille, tuojille, pyynnössä mainituille tai tämän tarkastelun kohteena olevien toimenpiteiden käyttöönottoon johtaneessa tutkimuksessa yhteistyössä toimineille tuojien järjestöille sekä asianomaisen viejämaan viranomaisille. Kaikkien osapuolten olisi kuitenkin mahdollisimman pian otettava yhteyttä komissioon faksitse saadakseen selville, onko ne mainittu pyynnössä. Niiden olisi tarvittaessa pyydettävä kyselylomake 6 kohdan a alakohdassa asetetussa määräajassa, koska tämän ilmoituksen 6 kohdan b alakohdassa asetettua määräaikaa sovelletaan kaikkiin asianomaisiin osapuoliin. b) Tietojen kerääminen ja osapuolten kuuleminen Kaikkia asianomaisia osapuolia pyydetään esittämään näkökantansa, toimittamaan kyselyä täydentäviä tietoja ja esittämään asiaa tukeva näyttö. Nämä tiedot ja asiaa tukeva näyttö on toimitettava komissiolle tämän ilmoituksen 6 kohdan b alakohdassa asetetussa määräajassa. Komissio voi lisäksi kuulla asianomaisia osapuolia, mikäli ne pyytävät sitä ja osoittavat, että niiden kuulemiseksi on olemassa erityisiä syitä. Pyyntö on esitettävä tämän ilmoituksen 6 kohdan c alakohdassa asetetussa määräajassa. c) Kolmannen markkinatalousmaan valinta Perusasetuksen 2 artiklan 7 kohdan mukaisesti normaaliarvon määrittämiseksi Valko-Venäjän osalta soveltuvaksi kolmanneksi markkinatalousmaaksi aiotaan valita Taiwan, koska sitä muun muassa käytettiin vertailumaana samaa tuotetta koskevien aiempien tutkimusten yhteydessä. Asianomaisia osapuolia pyydetään esittämään huomautuksensa valinnan soveltuvuudesta tämän ilmoituksen 6 kohdan d alakohdassa vahvistetussa erityisessä määräajassa. 5.2 Yhteisön edun arviointimenettely Jos polkumyynnin ja vahingon jatkumisen todennäköisyys varmistuu, tehdään perusasetuksen 21 artiklan mukaisesti päätös siitä, olisiko polkumyyntitoimenpiteet yhteisön edun nimissä säilytettävä voimassa vai kumottava. Tämän vuoksi yhteisön tuotannonala, tuojat, niitä edustavat järjestöt, edustavat käyttäjät ja edustavat kuluttajajärjestöt voivat tämän ilmoituksen 6 kohdan b alakohdassa asetetussa määräajassa ilmoittautua ja toimittaa tietoja komissiolle, mikäli ne voivat osoittaa, että niiden toiminnan ja tarkasteltavana olevan tuotteen välillä on objektiivisesti havaittava yhteys. Osapuolet, jotka ovat toimineet edellisen virkkeen ohjeiden mukaisesti, voivat pyytää saada tulla kuulluiksi esittäen erityiset syyt sille, miksi niitä olisi kuultava tämän ilmoituksen 6 kohdan c alakohdassa asetetussa määräajassa. Olisi huomattava, että 21 artiklan mukaisesti toimitetut tiedot otetaan huomioon ainoastaan, jos niiden tueksi toimitetaan tosiasioihin perustuvaa näyttöä tietoja luovutettaessa. 6. Määräajat a) Osapuolille kyselylomakkeen pyytämistä varten Kaikkien asianomaisten osapuolten, jotka eivät toimineet yhteistyössä tämän tarkastelun kohteena oleviin toimenpiteisiin johtaneessa tutkimuksessa, olisi pyydettävä kyselylomake mahdollisimman pian ja viimeistään 15 päivän kuluttua tämän ilmoituksen julkaisemisesta Euroopan yhteisöjen virallisessa lehdessä. b) Osapuolten ilmoittautuminen ja kyselyvastausten palauttaminen ja muiden tietojen toimittaminen Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava ottamalla yhteyttä komissioon, esitettävä näkökantansa ja toimitettava vastaukset kyselyyn tai muut tiedot 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä, jollei toisin ilmoiteta. c) Kuulemiset Asianomaiset osapuolet voivat myös pyytää saada tulla komission kuulemiksi samassa 40 päivän määräajassa. d) Erityinen määräaika kolmannen markkinatalousmaan valitsemiseksi Tutkimuksen osapuolet saattavat haluta esittää huomautuksia siitä, onko Taiwan, jota tämän ilmoituksen 5 kohdan 1 alakohdan c alakohdassa esitetään markkinatalousmaaksi normaaliarvon määrittämiseksi Valko-Venäjän osalta, sopiva valinta tähän tarkoitukseen. Kyseiset huomautukset on toimitettava komissiolle 10 päivän kuluessa tämän ilmoituksen julkaisemisesta Euroopan yhteisöjen virallisessa lehdessä. 7. Kirjalliset huomautukset, kyselyvastaukset ja kirjeenvaihto Kaikki asianomaisten osapuolien näkökannat ja pyynnöt on tehtävä kirjallisina (ei sähköisessä muodossa, ellei toisin ilmoiteta), ja niissä on oltava asianomaisen osapuolen nimi, osoite, sähköpostiosoite, puhelinnumero ja faksi- ja/tai teleksinumero. Komission osoite: European Commission Directorate General for Trade Directorates B and C TERV 0/13 Rue de la Loi/Wetstraat 200 B - 1049 Bruxelles/Brussel Faksi (32-2) 295 65 05 Teleksi: COMEU B 21877. 8. Yhteistyöstä kieltäytyminen Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, riippumatta siitä, ovatko ne myönteisiä vai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti. Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja. (1) EYVL C 29, 30.1.2001, s. 3. (2) EYVL L 56, 6.3.1996, s. 1. (3) EYVL L 257, 11.10.2000, s. 2. (4) EYVL L 189, 30.7.1996, s. 13. (5) EYVL L 346, 17.12.1997, s. 1.